**CQI เรื่อง การสร้างเครือข่ายจิตอาสาภาคประชาชน**

**ปัญหา/สาเหตุ**

 ในปัจจุบันจำนวนผู้ป่วยโรคเรื้อรังต่างๆ เช่น โรคเบาหวาน โรคความดันโลหิตสูง โรคหัวใจ เป็นต้น มีจำนวนมากขึ้น โรคเรื้อรังกลุ่มนี้มีสาเหตุสำคัญของการเกิดจากพฤติกรรมการดำรงชีพของแต่ละคน เช่น การรับประทานอาหารปรุงแต่งสำเร็จรูป อาหารจานเดียว การไม่ออกกำลังกาย ซึ่งขึ้นกับแต่ละบริบทและการดำรงชีพของประชาชนในพื้นที่ ในครอบครัวหนึ่งๆส่วนใหญ่จะมีผู้สูงอายุและเด็กอยู่ที่บ้าน ส่วนคนอื่นๆจะออกไปประกอบอาชีพเพื่อหารายได้มาเลี้ยงครอบครัว ทำให้ขาดคนดูแลเรื่องสุขภาพ จากนโยบายของรัฐบาลมีการส่งเสริมให้ประชาชนให้ความสำคัญของการสร้างเสริมสุขภาพเพื่อการป้องกันโรค มากกว่าการรักษา โดยมีอาสาสมัครในชุมชนเป็นตัวเชื่อมระหว่างรัฐบาลกับประชาชน จากการดำเนินงานในเชิงรุกหลายๆงานพบว่า อาสาสมัครเป็นตัวประสานงานได้ในบางเรื่อง แต่บางเรื่องยังขาดความรู้ ความเข้าใจเนื่องจากอาสาสมัครมีระดับความรู้ความสามารถที่ต่างกัน อีกทั่งยังเป็นวัยที่ต้องทำงานเพื่อหารายได้ในการยังชีพ ทำให้การทำงานในหน้าที่ของอาสาสมัครชุมชน ไม่เต็มที่ครอบคลุมในบางครั้ง

งานโรคหัวใจ โรงพยาบาลธวัชบุรี มีการดำเนินงานในเชิงรุกโดยเครือข่ายจิตอาสาภาคประชาชน อย่างต่อเนื่อง 5 ปี ในโครงการกลุ่มเพื่อนช่วยเพื่อนผู้ป่วยโรคหัวใจ พบว่าผู้ป่วยโรคหัวใจในพื้นที่ส่วนมากเป็นผู้สูงอายุ มีความสารมารถในการดูแลตนเองได้น้อย แต่มีความรู้ในเรื่องการดูแลตนเองที่บ้านในระดับ ดี ขาดผู้ดูแลอย่างไกล้ชิดและเหมาะสม เนื่องบุตรหลานในครอบครัวจเป็นต้องออกทำงานนอกบ้านเพื่อหารายได้มาใช้ในครอบครัว “เครือข่ายจิตอาสา” คือ ประชาชนในพื้นที่ทั้งที่มีโรคประจำตัวและไม่มีโรคประจำตัว เป็นประชาชนที่มีความรู้ระดับ ประถม มัธยม ปริญญาตรีและปริญญาโท บางคนเป็นข้าราชการบำนาญ ที่มีความรู้และทักษะในการสอน แนะนำ**ึ** ให้คำปรึกษา กับเพื่อนบ้านได้เป็นอย่างดี กลุ่มจิตอาสาดังกล่าวจะคอยดูแลช่วยเหลือและแนะนำผู้ป่วยโรคเรื้อรังในพื้นที่ ในฐานะเพื่อนบ้านร้อยละ 60ของจิตอาสากลุ่มนี้เป็นอาสาสมัครในชุมชน ซึ่งมีหน้าที่คอยดูแลสุขภาพของประชาชนในพื้นที่ตามนโยบายของรัฐบาล มีการนำงานที่รับผิดชอบตามนโยบายมาผสมผสานกับการทำงานจิตอาสา ทำให้เราพบว่า ผู้ป่วยโรคเรื้อรัง และผู้อายุในพื้นได้ได้รับ คำแนะนำ การดูแล การช่วยเหลือและคำปรึกษาอย่างเหมาะสม รวมถึงการมีแบบอย่างในการดูแลสุขภาพที่ดี ในชุมชน มีการประเมินผลการดำเนินงาน โดยการประเมินความพึงพอใจของผู้รับบริการ ร้อยละ 90 และความพึงพอใจของผู้ให้บริการ ร้อยละ 90 ถือว่าเป็นทำงานโดยการร่วมมือกันทั้งภาครัฐบาลและภาคประชาชนอย่างเหมาะสม เกิดผลดีต่อสุขภาพของประชาชน สามารถเป็นแบบอย่างที่ดีในชุมชนใกล้เคียงได้ จึงมีการประสานงานกับผู้นำชุมชนในชุมชนใกล้เคียง และมีการสร้างเครือข่ายภาคประชาชนแบบนำร่อง ที่ตำบลไพศาล อำเภอธวัชบุรี จังหวัดร้อยเอ็ด โดยชมรมคนรักหัวใจ-เกินร้อย ซึ่งได้รับการตอบรับเป็นอย่างดี และวางแผนในการจัออบรมวิชาการให้กับเรือข่ายจิตอาสาภาคประชาชนเพื่อเป็นตัวแทนในการดูแลสุขภาพของคนในชุมชนของตนเองต่อไป

**กิจกรรมพัฒนา**

 1.จัดประชุมเครือข่ายจิตอาสาภาคประชาชน เดือนละ 1 ครั้ง

 2.วางแผนการดำเนินงานร่วมกับแบ่งหน้าที่รับผิดชอบกับจิตอาสาภาคประชาชนอย่างชัดเจน

 3.ประสานงานกับหน่วยงาน/ชุมชนที่ต้องการสร้างจิตอาสาภาคประชาชน

 4.จัดเตรียมทีมงานเพื่ออกให้ความรู้เรื่องการทำงานแบบจิตอาสาและการดูแลตนเองเพื่อการป้องกัน

 โรคแบบเชิงรุก

 5.ประเมินผลการดำเนินงานหลังดำเนินงานในเชิงรุก

 6.ประชุมสรุปผลการดำเนินงาน และปรับปรุงแนวทางการดำเนินงานให้เหมาะสมตามบริบทของ

 พื้นที่

**ผลลัพธ์/การเปลี่ยนแปลง**

1. ได้รับการต้อนรับเป็นอย่างดีจากผู้นำชุมชนในพื้นที่ตำบลไพศาล

 2. มีประชาชนในพื้นที่สมัครใจเป็นจิตอาสาภาคประชาชน จำนวน 15 คน เพื่อเป็นแกนนำในพื้นที่

 3. ประชาชนในพื้นที่เป้าหมาย ได้รับความรู้เรื่องการดูแลตนเองเพื่อการป้องกันโรคและการป้องกัน

 โรคแทรกซ้อน จากการเข้าไปอบรมและสาธิตการเข้ากลุ่มเพื่อนช่วยเพื่อน

**บทเรียนที่ได้รับ**

1.การที่ผู้บริหารสนับสนุนให้ทีมงานมีการคิดนอกกรอบ ทำให้เกิดประสบการณ์ที่ทรงคุณค่าจากหลายๆความคิดเห็นในการทำงานร่วมกัน หลายคน หลายอาชีพ หลายประสบการณ์ มีการแลกเปลี่ยนเรียนรู้ซึ่งกันและกัน

 2.การได้รับการยอมรับ การศรัทธา และความเชื่อมั่นจากประชาชนในพื้นที่

 3.การได้ช่วยเหลือดูแลสุขภาพของประชาชนในพื้นที่แบบจิตอาสาทำให้เราได้ทำบุญ ทีมงานช่วยกับสร้างสะพานบุญข้ามไปในทุกพื้นที่ที่สามารถทำได้ เรามีความสุขในการทำงานร่วมกัน

 4. ทำให้ทราบข้อมูลด้านสุขภาพของประชาชนในพื้นที่ใกล้เคียง เพื่อเป็นฐานข้อมูลในการวางแผนพัฒนาต่อไป

**แผนการพัฒนาต่อเนื่อง**

 1.ประเมินการสร้างเครือข่ายภาคประชาชน ชุดนำร่อง

2.นำเสนอผลงานพร้อมปัญหา-อุปสรรค์ในการทำงานในที่ประชุมเครือข่ายภาคประชาชน

3.นำเสนอผลการประชุมในการประชุมประจำเดือนและนำเสนอผู้บริหาร

4.วางแผนในขยายการสร้างเครือข่ายในพื้นที่ใกล้เคียงต่อไป

**ชื่อและที่อยู่ของทีมงาน**

 **นางพรรณา จันทร์หอม งานอุบัติเหตุฉุกเฉิน โรงพยาบาลธวัชบุรี**